Kom gee jou oor by Woordfees 2005
Daar is gr��t planne in die pyplyn vir Woordfees 2005 wat van 7 - 13 Maart deur die Universiteit van Stellenbosch aangebied word. Die nuwe plakkaat en slagspreuk getuig ook van di� fees vol legendariese hoogtepunte.
Klik op plakkaat vir vergroting!
Tyrone Appollis, bekende skrywer en skilder, het die plakkaat vir volgende jaar se fees ontwerp rondom Linda Vos se wenslagspreuk: Gee jou oor. Dit is ook heeltemal gepas dat Appollis die opdragkunstenaar van Woordfees 2005 is, aangesien hy reeds in die tagtigerjare 'n belangrike bydrae tot die kunste gelewer het. Die hooftema van Woordfees 2005 is die Tagtigers en die onmisbare rol wat kunstenaars op alle gebiede gespeel het, word in verskeie programme vereer.
In die week van 7 tot 13 Maart kan feesgangers hulle behoorlik oorgee aan 'n opwindende feesprogram. Tydens die gala-skrywersgeleentheid kan sommige van die Afrikaanse Tagtiger-skrywers soos Andr� Letoit (Koos Kombuis), Etienne van Heerden, Joan Hambidge, Jeanette Ferreira en Peter Snyders in 'n multimedia-produksie deur Juanita Swanepoel gesien word.
In vuurwarm diskoerse kom belangrike dinge op die voorgrond, soos die rol wat die koerante, die sogenaamde little magazines en die Vrye Weekblad gespeel het in die tagtigerjare. Groot kanonne soos Max du Preez, Dan Roodt, George Claassen, Ampie Coetzee en nog vele ander kom s� hulle s�.
Na jare se stilte het Reza de Wet weer in Afrikaans geskryf en kan Verleiding vir die eerste keer by die Woordfees gesien word. Hierdie opdragwerk word in samewerking met die KKNK aangebied, en handel oor Eug�ne Marais. Verder is daar die pryswennerstuk deur Adriaan Meyer, Prinsloo Versus, wat fokus op die groot Tagtiger: Koos Prinsloo. Feesgangers kan hulle ook regmaak vir ander dramas uit die boonste rakke soos Pous Johanna II - waarin die formidabele Jana Cilliers te sien is, asook die skreeusnaakse Francois Toerien Show.
Liedjieboer Anton Goosen en Jennifer Ferguson wat beide al diep spore in die Suid-Afrikaanse musiekbedryf getrap het, sorg vir 'n unieke musiekkombinasie soos nog nooit voorheen gehoor is nie. Verder is daar van die groot Huisgenoot-vertoning met kunstenaars soos Valiant Swart en Koos Kombuis, die Paartie innie Park met onder andere Gian Groen, Piet Botha, Anton Goosen Jan Blohm en Klopjag tot die Anglo Gold Koor wat saam met Jannie Moolman en Rina Hugo optree. Om aan te sluit by die Tagtigerstema toe die kabaret haar opbloei in Suid-Afrika beleef het, is Elzab� Zietsman ook by die fees met Twee van die beste - gebaseer op die werke van Hennie Aucamp en David Kramer.
Die volledige feesprogram sal binnekort op die Woordfees-webtuiste beskikbaar wees. Vir verdere inligting, skakel 021 808 3513 of stuur 'n e-pos na fees@sun.ac.za.